KLUBI 700
Prostituudi poja Shawn Arvini elu hakkas algusest peale kiiva kiskuma.
Ometi ületas ta oma raske tausta ja saavutas nö Ameerika unelma.
Jõudes aga punkti, kus tal oli kõik, mida ta oli eales igatsenud,
kaotas ta selle kõik. Sh ka eluisu.
Olin öösiti oma toas,
samal ajal kuuldes erinevaid mehi käimas ema juures
ja seksimas temaga.
See kasvatas minus üha suuremat vastikustunnet.
Shawn Arvini ema oli prostituut,
mistõttu Shawn ei tundnud oma päris isa.
Kasvades üles sellises keskkonnas, kus tarvitati ka uimasteid,
kogesin nii füüsilist, vaimset kui seksuaalset kuritarvitamist.
Olin 8-aastane, kui mind esimest korda vägistati.
Lapsena on sul raske mõista sellega kaasnevaid tundeid.
Mul polnud aimugi, millega oli tegu.
Ükski laps ei tohiks midagi sellist kogeda.
Tänu ema eluviisile koliti pidevalt ja Shawn pidi kiiresti suureks saama.
Ema jättis mind vahel nädalateks inimeste juurde,
keda ma ei tundnudki.
Nii õppisin kiiresti hakkama saama,
mis samas tähendas ka tegutsemist.
Nii käisin ma juba 10-aastasena tööl.
Shawn abiellus peale keskkooli, liitudes samal ajal sõjaväega.
Ta jätkas toimetamist, töötades kolmel kohal,
et elatada oma naist ja kahte poega.
Kogu mu elu taandus vaid töö tegemisele.
Raha teenimisele, et maksta maja ja auto eest.
Samas läks palju asju viltu, mis oli paljuski seotud mu minevikuga.
Ma ei teadnud isegi, kes ma olen,
rääkimata sellest, mida elu endast kujutab.
Peale lahutust ja sõjaväest lahti laskmist
hakkas Shawn pidutsema.
Kogesin korraga rohket armastust.
Kui ostad kokaiini ja teed baaris jooke välja,
on su ümber palju inimesi, kes ütlevad, et nad armastavad sind.
Kuid see pole tõeline armastus.
Shawn läks tagasi kooli ja asus õppima ärijuhtimist.
Samal ajal aga tegeles intensiivselt tööga.
Töö võib olla sama palju võlts armastus
kui heroiinisõltuvus.
Koolis käimine ja 80-tunnised töönädalad
olid seda sama.
Shawn jätkas pikkade tööpäevadega, jõudes lõpuks oma unistuste tööni.
Sain osta endale 5-magamistoaga maja
ja mul oli 3 autot,
mistõttu arvasin elavat Ameerika unelmate elu.
Kuniks üks päev astus ametisse uus ülemus
ja lasi mu lahti.
Kogu mu elu varises kokku.
Istusin seal ja mõtlesin nii oma mineviku kui iseenda peale.
Mõtlesin oma naisele, keda mul enam polnud
ja oma poegadele.
Mõtlesin, et neil on parem ilma sellise isata nagu ma olin,
kes olin kogu oma elu kogenud valu ja kannatusi.
Shawn kavandas enesetappu, kuid enne veel, kui ta selleni jõudis,
kutsus üks ta sõpradest teda endale külla.
Shawn lendas Kentuckyst Floridasse.
Floridas olles kohtas ta pargis üht kodutut meest.
Veetsime lihtsalt koos aega, rääkides kõigest.
Lastest, elust - millest iganes.
Kuniks ta hüüdis mulle veel järgi: "Kuule Shawn!
Lihtsalt tea, et Jumal armastab sind."
Ja ma mõtlesin: "Mis asja?
Kes see vend üldse arvab end olevat,
et räägib mulle siin Jumalast?"
Järgneva 10 päeva jooksul kohtas Shawn erinevaid inimesi,
kel' kõigil oli üks ja sama sõnum ta jaoks - "Jumal armastab sind."
Tagasi koju jõudes kinkis ta sõber talle singli "Lunastatud".
Tundub, et kõik, mida nägin, oli vaid üks suur võitlus
Mõtlesin: "See on ju minu elust!"
Olles taga aetud kummituse poolt, kes elas mu minevikus
Tagasi koju jõudes nägi ta ühe kristliku kontserdi reklaami,
kus peaesinejaks oli Big Daddy Weave.
Shawn ostis sinna piletid.
Kontserdi lõppedes tuli bändi bassimängija minu juurde
ja ütles: "Jumal palus öelda sulle, et kui lased kogu oma taagast lahti,
teeb Ta su vabaks
ja saab kasutama su elu suurte asjade saavutamiseks.
Ta saab tegema imelisi asju
ja sa saad puudutama oma eluga tuhandeid inimesi.
See sünnib, kui lased oma minevikul minna."
Hakkasin selle peale lihtsalt nutma. See puudutas mind nii sügavalt.
Kogesin tohutut armastust.
Kogesin elus esimest korda, et olen armastatud.
John koges südames õhutust minna järgmisel hommikul kirikusse.
Iga sõna, mida jutlustaja ütles, käis minu kohta
ja enne veel, kui ta jõudis lõpetada lause:
"Kui keegi tahab tulla siia ette ja..." olin ma juba kõmdi ta ees.
Mõtlesin: "Teeme selle ära!
Tahan pühendada end Jeesusele kogu ülejäänud eluks.
Mida iganes Ta tahab, et teeksin või kuhu iganes minema peaksin -
seda ma ka teen,
sest tahan elada koos Jeesusega kogu ülejäänud elu."
Shawn suutis ka andestada oma emale
ning teistele isikutele oma minevikust,
jättes ka oma narko- ja töösõltuvuse selja taha.
Kirjutasin kodus märkmikusse iga inimese nime,
kes oli mulle kunagi haiget teinud,
paludes Jumalalt andeks, et olin nende vastu vimma kandnud
ja paludes ka Jumala andestust nende üle.
Järgmiseks pühapäevaks tundsin, et olen vaba.
Täna on Shawn taas abielus,
juhtides oma naisega üht kogukonna keskust
Louville'i kõige vaesemas linnaosas.
Läbi oma teenistuse "Armasta linna"
on Shawni igatsus muuta oma kogukonda
üks elu korraga.
Nõnda nagu Jumal on muutnud tema elu.
Meie moto on väga lihtne - "Armasta Jumalat ja armasta inimesi",
lastes Temal teha kõik ülejäänu.
Kui oled juba korra saanud doosi Jeesuse armastust -
Jumala ehedaimat armastust,
siis sellest suuremat naudingut pole olemas.
Ma ei tea, kes sa oled või millega maadled,
aga Shawni lugu oli sulle.
Ta elus ja minevikus on olnud kaks külge.
Tal polnud ühtpidi mitte midagi, kogedes kuritarvitamist ja hülgamist.
Ja siis oli tal korraga kõik,
millest ometi ei piisanud ja mille ta kaotas kõik.
See pani mõtlema:
"Miks ma üldse elan ja mis on kogu mu elu mõte?"
Ilma Jumalata muutub elu mingi hetk üsna mõttetuks.
Koguaeg on üks ja see sama - püüad sa siis saada järje peale,
või ajad üha enam asju kokku, et leida elu eesmärki ja mõtet.
Õnneks leidus keset seda suurt segadust Shawni elus inimesi,
kelle Jumal saatis ta teele,
kes tuletasid talle meelde Jumala olemasolu
ja et Jumal nägi ning armastas teda
ja et Jumalal oli plaan ning eesmärk ta elu jaoks.
Sa pole ehk lugenud Jumala Sõna, kuid see on täis seda kõike.
Täis seda sama sõnumit.
Täis Isa tõotusi, kes sind armastab.
Kinnitusi Isa kohta, kes lõi sind kindla eesmärgi ja plaaniga.
Sa võid joosta palju tahes,
kuid sa ei suuda kunagi põgeneda kõige jama eest,
mida elu su teele toob.
Küll aga piisab vaid ühest korrast, et joosta Jumala käte vahele
ja võtta vastu see armastus, mis muutis radikaalselt Shawni elu.
See poleks andnud seda tulemust, kui see poleks olnud ehe asi.
Nii et, kui sa kahtled Jumala väes ja armastuses
ning Tema armastuses ka sinu vastu,
siis mõtle taas Shawni elule ja loole.
Kui kõik lagunes koost' ja ta kõrval polnud mitte kedagi,
oli Jumal siiski seal ta jaoks.
Kõigi usundite seas maailmas on kristlus ainuke,
kus Jumal sirutub meieni.
Kes kannatas ja andis ristil oma elu meie lunastuse eest,
et me võiks nagu Shawngi vabaks saada.
Kas sa sooviks seda?
Kui nii, siis astu välja oma elukoormate alt.
See on võimalik just praegu ja see on täiesti tasuta.
See on tasuta, kellele iganes, kes hüüab appi Issanda nime.
Nii et, palu koos minuga just praegu
nii nagu Shawn seda seal kirikus tegi.
Teeme seda kohe nüüd ja praegu, et saaksid vabaks.
Palu koos minuga.
Jeesus, olen Su nime kohatult kasutanud
ega tea Sinust suurt palju midagi.
Ma polegi tahtnud teada Sinust midagi,
sest olen tundnud end väljajäetuna, hüljatuna ja kuritarvitatuna,
ilma vähimagi eesmärgi- ja tähenduseta elus.
Kuid kuulsin täna, mida Sa Shawni heaks tegid
ja tunnistan, et vajan seda sama.
Ma vajan Sind, Issand.
Olen kartnud uskuda Sinusse
ja kartnud, et see kõik pole see, mille inimesed väidavad selle olevat.
Kuid ma tulen Su ette just praegu, sest olen meeleheitel
ja palun, et andestaksid mulle Jeesus.
Andesta mulle kõik mu patud, mu kibestumine, viha ja põlgustunne,
mida olen kandnud endas.
Andesta, mida olen teistele teinud.
Andesta viha, mida olen Sinu vastu tundnud.
Ühtlasi palun Sind, et lunastaksid mu elu,
andestaksid mu patud ja teeksid mind vabaks,
täites mind oma Püha Vaimuga.
Tahan muutuda.
Tahan mõelda ja näha teistmoodi.
Tahan kuulda, kui mind kõnetad
ja käia sõnakuulelikult kõigil Su teedel.
Näita mulle, milline see on.
Ühtlasi palun ka, et aitaksid mul andestada kõigile,
kes on mulle haiget teinud.
Astun usus välja ja lasen nad kõik vabaks.
Iga inimese, iga halva teo ja valu.
Jeesus, tahan vaid armastada Sind
ja õppida armastama teisi Sinu läbi.
Käi palun koos minuga ja õpeta mulle oma teid,
tehes mind vabaks juba täna.
Palun seda kõike Jeesuse nimel, aamen.
Kui palusid selle palve, asusid ühele teekonnale.
Oled nüüd suhtes, mis ei taandu kirikus käimisele või religioonile,
vaid sul on suhe kuningate Kuninga ja isandate Issandaga.
Issandaga, kes on loonud kogu universumi
ja kes tahab teha su eluga midagi erakordset.
Peagi aga lugu ülistustantsijast,
kes hakkas korraga oma paindlikkust kaotama.
Kui tahtsin põlvitada, oli see mu jaoks piinarikkalt valus
ja mulle ei meeldinud see kohe üldse.
"Issand, on mu põlvitamiste ajad tõesti möödas?"
Vaata, kuidas see tantsija leidis oma murele
üleloomuliku lahenduse.
RÕÕM! PÜÜA SEE KINNI!
Iga lapse sees on üks kangelane,
juht,
sõber.
Keegi, kes ulatab abikäe,
kes teeb seda, mis õige
ja kes unistab kellekski saamisest.
Kuid nad vajavad selleks meie abi.
Mida ma tegema peaks?
Mida ma ütlema peaks?
Kuidas end tundma peaks?
Siin tuleb appi "Superraamat",
jagades nii moraalseid kui vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu Superraamatu DVD-klubiga,
vaadates sealt selle kõige uuemaid episoode.
Lisaks kaks koopiat, mida jagada teistega.
Vaata Superraamatut juba täna ja näe, kuidas imed sünnivad.
Ameerikas me julgustame oma lapsi püüdlema oma unistuste poole.
Samas on maailmas paiku, kus lapsed võitlevad ellujäämise nimel
Täna kohtute ühega neist,
kes julges unistada vaatamata kõigile raskustele.
Näete, kuidas ta unistus ka täitus.
Ühes väikeses Masai hõimukülas Keenias
on 14-aastasel tüdrukul unistus saada arstiks.
Selle unistuse vastu on palju tegureid -
traditsioonid, pere ajalugu ja vaesus.
Masai hõimule kohaselt
jätavad temavanused tüdrukud kooli pooleli
ja lähevad mehele.
Nende elu sisuks saab söögi valmistamine, koristamine,
mudaonnide ehitamine ja laste kasvatamine.
Melody on pärit 12-lapselisest perest
ja pere ainus tüdruk, kes veel koolis käib.
Ta õed jäid koolist eemale, olles abielus ja kasvatades lapsi.
Melody emal on raskusi eluga hakkama saamisega.
Ta mehel on kokku 12 naist ja ta on sisuliselt hüljanud Melody ema,
kel on raskusi perre alles jäänud nelja lapse kasvatamisega.
Ta kutsus meid endale külla -
majja, mille ta ehitas ise mudast ja lehma sõnnikust.
See näeb seest üsna kena välja, aga on ülimalt väike.
Maja keskpunkt - 1,5 x 1,5 m ruum, on nii elutoaks kui köögiks.
Väike kivipliit võtab selle pinnast enamuse.
Eeldavasti on üsna raske hoida lapsi põletuste eest,
kui seal on põlev süsi veel sees.
Ta riiulitel oli paar oksa rohelist sibulat,
paar kartulit
ja väike kott maisijahu,
mis on eeldavasti nende põhitoiduseks.
Neil on kolm magamiskohta,
millest kaks on ka istumiseks maja keskosas.
Ja loomulikult ei mingit jooksvat vett ega WC'd-vannituba.
See muudab alati väga alandlikuks näha inimesi elamas sellises vaesuses
Melody ema loob väga ilusaid ehteid
ja ta ainus sissetulek tuleb nende müümisest turistidele.
Paljud inimesed käivad vaatamas Masai rahva tantsu
ja ostavad nende kauneid helmeid.
Konkurents aga on kõva,
kuna kõik küla naised teevad neid ehteid
ja kõik nad jahivad potentsiaalseid ostjaid.
Melody ema kinkis meile imeilusa kaelakee
tänutäheks selle eest, et võimaldame ta tütrel koolis käia.
Melody on esimene tüdruk oma suguvõsas,
kellel on igatsus jääda kooli edasi.
Ja isegi, et paljud asjad on ta vastu, tundub tulevik siiski helge.
Teenistus "Orvu tõotus"
ehitas sealsetele lastele hiljuti uue klassiruumi,
kuna nägime oma esimese külaskäigu ajal,
kuidas kõik lapsed olid litsutud ühte väikesesse klassiruumi.
Õpetajad õpetasid erinurkades erivanuses lapsi
ja see oli täielik kaos.
Ühtlasi avastasime koheselt ka teise suure vajaduse -
vajaduse vee järele.
Meile öeldi, et tee lähima allikani nõuab 6-8 tunni jagu kõndimist,
kätkedes endas ohtu sattuda lõvide ja elevantide rünnaku ohvriks.
Olukord paranes oluliselt peale seda,
kui "Orvu tõotus" rajas kohalikele veekaevu.
Meeskond, kes oli käinud siin aasta varem,
hoiatas meid, et küla haiseb kohutavalt,
kuna onnid on ehitatud lehma sõnnikust
ja inimesed ei pese ennast.
Nii on seal ka tohutult hulgal kärbseid.
Külast lahkudes pidavat see lõhn jääma riietele ikka.
Nüüd aga on kõik teisiti.
Õhk on värskem, kärbsed on kadunud
ja lapsed on puhtad.
Nad on ka tervemad ja vähem vastuvõtlikumad haigustele.
Nagu näiteks silmapõletikele, mida kärbsed põhjustasid.
Vesi võib lahendada väga paljusid probleeme.
Teine märkimisväärne nähtus oli õpilaste arvu kasv koolis.
Olime seal, kui uus klassiruum sisse õnnistati.
See oli lastest tulvil.
Nii visandasime tol päeval joonised veel ühe klassiruumi ehitamiseks.
Lapsed käivad maha pika maa, et saada korralikku haridust.
Kuid vaatamata suurele hulgale õpilastele,
on nende seas vaid käputäis vanemaid tüdrukuid.
Melody'l on veel palju, mida ületada.
Ta eeldavasti ei mõistagi veel, mida arstiks saamine temalt nõuab,
kuid olles näinud nii palju haigusi ja surma enda ümber,
soovib ta seda siiski muuta.
Usun, et see on õilis soov.
Kes annab lastele nägemuse unistada sellistest asjadest?
Usun, et Melody puhul on selleks inimeseks kooli naisdirektor
kes on samuti haritud
ja soovib, et tüdrukud saavutaks oma elus enamat.
Siinsed õpetajad usuvad Melody'sse ja vahel pole rohkem vajagi.
Melody'l on unistus
ja nüüd ka toetus, mis aitab tal selle täide viia.
Kui su elu on vaid täis tegevusi, mis on tarvilikud ellu jäämiseks,
pole unistamise jaoks kohta.
Kuid nii Melody, ta küla laste kui ka sealsete täiskasvanute jaoks
on puhas vesi, haridus ja võimalused hakanud muutma nende mõtteviisi.
Nii on võimalus muuta terveid rahvaid
ja see ongi see,
mida CBN igapäevaselt üle maailma teeb.
CBN'i teenistus "Orvu tõotus"
sirutub üle maailma haavatavas seisus olevate orbudeni.
Liitudes aga "Klubi 700"ga
oled sa osa osa absoluutselt kõigest, mida CBN teeb.
Iga hetk toimub üle maailma midagi, mistõttu saa osaks sellest.
Peagi palvetame ka sinu ja su vajaduste pärast,
kuid enne seda veel lugu tantsijast, kes paranes hetkega piinavast valust.
See oli ime.
Minge ja tehke jüngriteks kõik rahvad
Jumal lõi alguses taeva ja maa
ja see kõik oli hea.
Ta lõi meid, et võiksime tunda Teda
ja elada ka üheskoos ühtse perena.
Kuigi Ta armastas igat rahvust, suguharu ja inimest,
pöörasime meie Ta armastusele selja.
Meie patt lahutas meid Jumalast.
Kuid Ta ei unustanud meid.
Jeesus Kristus jättis taeva, et tulla maa peale meie juurde.
Ta löödi risti ja Ta suri meie pattude eest.
Ometi tõusis Ta surnuist ja elab täna kõige täiega.
Jeesus tuleb tagasi ja me ootame seda päeva.
Seniks aga jagame Jumala armastust inglise keeles,
hispaania keeles,
saksa keeles,
prantsuse keeles,
et iga inimene võiks õppida tundma meie Päästjat, Issandat Jeesust.
See on meie missioon.
See on meie kirg.
Selles peitub meie tulevik.
CBN'i ESIMESED 50. AASTAT
Theresa on ülistustantsu teenistuse juht,
olles ise tantsinud 30. aastat.
Mõned kuud tagasi aga kartis ta, et ta tantsuaastatel on kriips peal.
Mäletan, kuidas sain laksu selle eest, et ei tahtnud balletitundi minna.
Keskkoolis käies aga tahtsin tantsida, nii et läksin moderntantsu kursustele.
Olin nii kehva selles, et mind visati sealt välja.
Theresa tõdeb,
et lapsena olid ta liigutused kõike muud kui graatsilised.
Samas aga on temas nii palju kõike muud,
mis katavad puudujäägid tantsu vallas.
Ta on täna ülemaailmse ülistustantsu teenistuse juht.
Kord ühel pühapäeval, juba teenistuse lõppedes,
hakkas tants minust lihtsalt välja voolama
ja sellest hetkest alates sai tantsust
minu loomulik ülistuse ja armastuse väljendusviis Jumalale.
Theresa ülistas Jumalat 30. aastat läbi tantsu.
Kuniks korraga kadus ta füüsiline võimekus seda teha.
Ta märkas mõned kuud tagasi häirivaid sümptomeid.
Ma ei suutnud enam teha asju nii kergesti kui varem.
Nagu näiteks põlvitada Issanda ees, kust mul oli väga raske üles tõusta.
Miski ei olnud enam endine.
Sümptomite halvenedes muutus Theresa murelikuks.
Põlvitamine oli piinarikkalt valus
ja see ei meeldinud mulle kohe üldse.
"Issand, on mu põlvitamise ajad tõesti läbi?"
Mulle meeldis põlvitada Jumala ees,
sest minu jaoks oli see märk alistumisest.
Theresa hakkas vaikselt nende piirangutega harjuma.
Ma ei näinud neid kui vigastusi, vaid panin need vananemise arvele.
Kuniks Theresa pani ühel hommikul teleka käima.
Vaatasin "Klubi 700", kus Gordon ütles:
"Kellelgi on probleeme parema põlve sidekoega.
Need on saanud venitada ja üks neist on rebenenud,
valmistades sulle tohutut valu.
Kuid Jumal tervendab selle.
Ta on võimeline täielikult taastama ja tervendama,
tehes seda Jeesuse nimel.
Proovi nüüd liigutada oma põlve ja näe, kuidas Jumal on..."
Palvetasin juba nagunii, aga kui ta mainis paremat põlve,
mõtlesin: "Kas see võin olla mina?"
Kui ta aga mainis rebenenud sidekudet,
polnud mul aimugi, kas mul on see?
Ajasin end voodist püsti ja tundsin end üsna hästi ja teistmoodi
Samas mõtlesin,
et näen tegelikku tulemust alles siis, kui põlvitan
ja vaatan, mis siis juhtub?
Ma põlvitasin ega tundnud mingit valu.
Olin täiega ekstaasis.
Olin nii, nii tänulik!
Põlvitasin, tõusin püsti ja põlvitasin jälle,
et olla ikka kindel, et saan jälle põlvitada.
Olin nii elevil, tänades Jumalat.
Theresal pole tänaseni mingeid valusid
ja ta suudab anda 6 ülistustantsu tundi nädalas.
Jah, ma jään vanemaks ja aeglasemaks -
ma saan sellest aru.
Kuid Jumal ei jätnud mind olukorda, milles olin.
Olukorras, kus ma olin valmis sellega leppima,
ütles Jumal: "Tahan, et oleksid terve."
Jumal ei jätnud teda olukorda, millega Ta Jumala ette läks
ja selline ongi Jumala käekiri.
Ma ei tea, mis olukorras sa täna oled,
kuid tean, et paljudel on raske ja te igatsete sõna järele Jumalalt.
Sõna järele, et sa oled ka terve.
Ta teab su nime ja igat juuksekarva su peas,
kuid Ta tahab, et sa teaks ka Tema nime.
Üks Ta nimedest on Jehoova Raffa - Jumal, kes sind tervendab.
Tahan palvetada su eest täna,
misttõttu võta lihtsalt vastu see, mida Jumal tahab sulle anda.
Pane oma käsi valutava või kannatava koha peale
ja läheme koos Jumala palge ette.
Isa, täna on nii palju inimesi,
kes igatsevad Su puudutuse ja sõna järele;
selle järele, et näeksid neid nende vajaduste keskel.
Palun kõneta ja puuduta siis neid täna.
Meid vaatab keegi,
kellel on eluaeg olnud väga tugev ekseem.
See on nii su peanahal kui erinevatel kehaosadel
ja valmistab sulle rohket ebamugavust
mitte vaid välimuse tõttu, aga ka muidu.
Jumal puudutab ja tervendab sind just praegu
ja su nahk saab olema uus nagu beebil.
Kellelgi on probleeme seedimisega.
Jumal tervendab su.
Kellelgi on probleeme valusate jalgadega.
Võta vastu Issanda tervendamine, kui Ta taastab sulle
nii su päästerõõmu kui füüsilise heaolu.
Aitäh Sulle Issand selle eest, kes Sa oled!
Jeesuse nimel, aamen.
Tänud, et olid täna meiega!
Lõpetuseks piiblisalm Jeremija 30:17:
"Sest ma tahan lasta kasvada sulle korba
ja ravida sind sinu haavadest, ütleb Issand."
Ole õnnistatud!
Tean, mida tähendab olla üksi.
Olla näljane.
Tunda hirmu.
Mitte pidada sünnipäeva.
Mitte omada oma tuba
ja peret, keda pidada enda omaks.
Ma olen orb.
Orb.
Minusuguseid on sadu miljoneid.
Sina ja mina saame totaalselt muuta kellegi elu.
Me saame muuta orbude elu.
Palun, et tuleksid sellega kaasa.
Anneta teenistusele "Orvu tõotus",
pakkudes Aasiast Aafrikani ja Ladina-Ameerikast Euroopani
majutust, toitu, haridust, tööalast väljaõpet ja lootust
lastele, kes on üksi või üksi jäämise ohus.
Jeesus ütles:
"Mida iganes te teete vähimaile neist, seda te teete mulle."
Palun toeta "Orvu tõotust" ja armasta mõnda last juba täna.
Kui vajad rääkida kellegagi, kes hoolib,
on me telefoninõustajad alati olemas su jaoks.
Helista meile juba täna.
Tõlge: Anne-Ly Raukas